તે અત્યારે તેના બનેવી આયુષ શર્માની ફિલ્મ ‘લવયાત્રી'ના પ્રમોશનમાં બિઝી છે. તેણે કહ્યું હતું કે, ‘હવે આયુષ ફિલ્મ ઇન્ડસ્ટ્રીમાંથી નથી, છતાં લોકો આયુષના લોન્ચને પણ પરિવારવાદ ગણાવી રહ્યા છે. સોહેલ ઘણાં વર્ષો પહેલાં એક જિમમાં આયુષને મળ્યો હતો. જો અમે તેને લોન્ચ ન કર્યો હોત તો બીજા કોઈએ તેને લોન્ચ કર્યો હોત. અમે તેની અંદર ક્ષમતા જોઈ. એટલે જ અમે તેને લોન્ચ કર્યો છે. તેણે વધુ કહ્યું હતું કે, ‘જ્યારે હું આયુષને લોન્ચ કરી રહ્યો હતો ત્યારથી જાણતો હતો કે, લોકો પરિવારવાદની વાત કરવા લાગશે, પરંતુ તમે જ કહો કે, તે એક પોલિટિશિયનનો દીકરો છે, તે હિમાચલનો છે અને અમે તેને ફિલ્મમાં તક આપીએ છીએ તો કેવી રીતે પરિવારવાદ થયો? એક બિઝનેસમેનનો દીકરો પોતાના ફાધરના બિઝનેસ જ આગળ વધારશે, પરંતુ બોલિવૂડ એક એવી જગ્યા છે કે જ્યાં પરિવારવાદ નથી ચાલતો.